2024. március 25-én benyújtott kereset – DG kontra Europol és Eurojust
(T-167/24. sz. ügy)
Az eljárás nyelve: holland
Felek
Felperes: DG (képviselő: J. Reisinger ügyvéd)
Alperesek: a Bűnüldözési Együttműködés Európai Uniós Ügynöksége (Europol) és az Európai Unió Büntető Igazságügyi Együttműködési Ügynöksége (Eurojust)
Kérelmek
A felperes azt kéri, hogy a Törvényszék:
az EUMSZ 340. cikkel összefüggésben értelmezett EUMSZ 268. cikknek megfelelően ítéljen meg 15000 euró összegű kártérítést a Belgium – Franciaország – Hollandia közös nyomozócsoport létrehozásáról szóló, 2019. december 13-i megállapodás, valamint az Europol és az Eurojust kapcsolódó jogi aktusai miatt elszenvedett kár címén;
az alpereseket kötelezze a költségek viselésére.
Jogalapok és fontosabb érvek
Az Europol és az Eurojust által a „Sky ECC” művelet keretében tett aktusok ellen benyújtott keresete alátámasztására a felperes négy jogalapra hivatkozik, amelyek lényegében megegyeznek a T-1180/23. sz., BW kontra Europol és Eurojust ügyben1 előadott jogalapokkal, vagy azokhoz hasonlók.
____________
1 HL C/2024/2046., 2024.18.